《次韵张守梅诗》
宋代·刘子翚

草棘萧萧野岸隈，暗香消息已传梅。
雪欺篱落遥难认，暖入枝条并欲开。
愁向天涯今度见，老随春色暗中来。
似闻诗社多何逊，盍试招邀共一杯。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。